pythainlp/thailaw-v1.0 huggingface dataset:
ประกาศกระทรวงการคลัง   
ว่าด้วยภาษีเงินได้และภาษีมูลค่าเพิ่ม (ฉบับที่  793)  
เรื่อง  กําหนดองค์การ สถานสาธารณกุศล สถานพยาบาล และสถานศึกษา  
ตามมาตรา 47 (7) (ข) แห่งประมวลรัษฎากร และมาตรา 3 (4) (ข) แห่งพระราชกฤษฎีกา  
ออกตามความในประมวลรัษฎากร ว่าด้วยการยกเว้นภาษีมูลค่าเพิ่ม (ฉบับที่ 239)  
พ.ศ. 2534 ซึ่งแก้ไขเพิ่มเติมโดยพระราชกฤษฎีกาออกตามความในประมวลรัษฎากร    
ว่าด้วยการยกเว้นภาษีมูลค่าเพิ่ม (ฉบับที่ 254) พ.ศ. 2535

 

อาศัยอํานาจตามความในมาตรา 47 (7) (ข) แห่งประมวลรัษฎากร ซึ่งแก้ไขเพิ่มเติมโดยพระราชบัญญัติแก้ไขเพิ่มเติมประมวลรัษฎากร (ฉบับที่ 19) พ.ศ. 2508 และมาตรา 3 (4) (ข) แห่งพระราชกฤษฎีกาออกตามความในประมวลรัษฎากร ว่าด้วยการยกเว้นภาษีมูลค่าเพิ่ม (ฉบับที่ 239) พ.ศ. 2534 ซึ่งแก้ไขเพิ่มเติมโดยพระราชกฤษฎีกาออกตามความในประมวลรัษฎากร ว่าด้วยการยกเว้นภาษีมูลค่าเพิ่ม (ฉบับที่ 254) พ.ศ. 2535 รัฐมนตรีว่าการกระทรวงการคลังจึงประกาศ ดังต่อไปนี้


ข้อ ๑ ให้ยกเลิกความใน (48) ของข้อ 3 ของประกาศกระทรวงการคลัง ว่าด้วยภาษีเงินได้และภาษีมูลค่าเพิ่ม (ฉบับที่ 2) เรื่อง กําหนดองค์การ สถานสาธารณกุศล สถานพยาบาล และสถานศึกษาตามมาตรา 47 (7) (ข) แห่งประมวลรัษฎากร และมาตรา 3 (4) (ข) แห่งพระราชกฤษฎีกาออกตามความในประมวลรัษฎากร ว่าด้วยการยกเว้นภาษีมูลค่าเพิ่ม (ฉบับที่ 239) พ.ศ. 2534 ซึ่งแก้ไขเพิ่มเติมโดยพระราชกฤษฎีกาออกตามความในประมวลรัษฎากร ว่าด้วยการยกเว้นภาษีมูลค่าเพิ่ม (ฉบับที่ 254) พ.ศ. 2535 ลงวันที่ 12 ตุลาคม พ.ศ. 2535 และให้ใช้ความต่อไปนี้แทน

 

“(48) มูลนิธิส่งเสริมศิลปาชีพ ในสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง”


ข้อ ๒ ประกาศนี้ให้เริ่มใช้บังคับตั้งแต่วันที่ 26 ตุลาคม พ.ศ. 2565 เป็นต้นไป


ผู้มีอํานาจลงนาม ประกาศ  ณ  วันที่  13  ธันวาคม  พ.ศ. 2565

สันติ พร้อมพัฒน์

(นายสันติ พร้อมพัฒน์)

รัฐมนตรีช่วยว่าการฯ ปฏิบัติราชการแทน

รัฐมนตรีว่าการกระทรวงการคลัง
ประกาศสํานักงานคณะกรรมการกํากับหลักทรัพย์และตลาดหลักทรัพย์

ที่ อจ. 14/2546

เรื่อง การให้ความเห็นชอบที่ปรึกษาทางการเงิน

และขอบเขตการดําเนินงาน

(ฉบับที่ 4)

--------------------------------

โดยที่เป็นการสมควรปรับปรุงข้อกําหนดเกี่ยวกับคุณลักษณะของผู้ขอความเห็นชอบเป็นที่ปรึกษาทางการเงินให้มีความชัดเจน สํานักงานคณะกรรมการกํากับหลักทรัพย์ และตลาดหลักทรัพย์จึงออกประกาศไว้ดังต่อไปนี้

ข้อ 1 ให้ยกเลิกความใน (1) ของวรรคหนึ่งในข้อ 5 แห่งประกาศ ที่ อจ. 4/2543 เรื่อง การให้ความเห็นชอบที่ปรึกษาทางการเงินและขอบเขตการดําเนินงาน ลงวันที่ 25 กุมภาพันธ์ พ.ศ. 2543 ซึ่งแก้ไขเพิ่มเติมโดยประกาศสํานักงานคณะกรรมการกํากับหลักทรัพย์และ ตลาดหลักทรัพย์ ที่ อจ. 7/2544 เรื่อง การให้ความเห็นชอบที่ปรึกษาทางการเงินและขอบเขตการดําเนินงาน (ฉบับที่ 2) ลงวันที่ 27 มีนาคม พ.ศ. 2544 และให้ใช้ความต่อไปนี้แทน

“(1) เป็นสถาบันการเงิน หรือนิติบุคคลที่จัดตั้งขึ้นตามกฎหมายไทยซึ่งมีวัตถุประสงค์หลักในการประกอบธุรกิจเป็นที่ปรึกษาทางค้านการเงิน ที่ปรึกษาทางด้านการบัญชี หรือที่ปรึกษาทางด้านกฎหมาย”

ข้อ 2 ประกาศนี้ให้มีผลใช้บังคับตั้งแต่วันที่ 1 มกราคม พ.ศ.2547 เป็นต้นไป

ประกาศ ณ วันที่ 25 ธันวาคม ห.ศ. 2546

(นายประสาร ไตรรัตน์วรกุล)

เลขาธิการ

สํานักงานคณะกรรมการกํากับหลักทรัพย์และตลาดหลักทรัพย์
ประกาศคณะกรรมการกํากับหลักทรัพย์และตลาดหลักทรัพย์

ที่ กธ. 26/2565

เรื่อง การกําหนดลักษณะการให้บริการที่ไม่ถือเป็น

การประกอบธุรกิจสินทรัพย์ดิจิทัลประเภท

ผู้ให้บริการรับฝากสินทรัพย์ดิจิทัล

\_\_\_\_\_\_\_\_\_\_\_\_\_\_\_\_\_

อาศัยอํานาจตามความในข้อ 3/1 วรรคสอง แห่งประกาศกระทรวงการคลัง เรื่อง กําหนดกิจการอื่นที่เกี่ยวกับสินทรัพย์ดิจิทัลให้เป็นธุรกิจสินทรัพย์ดิจิทัลเพิ่มเติม พ.ศ. 2563 ลงวันที่ 19 ตุลาคม พ.ศ. 2563 ซึ่งแก้ไขเพิ่มเติมโดยประกาศกระทรวงการคลัง เรื่อง กําหนดกิจการอื่นที่เกี่ยวกับสินทรัพย์ดิจิทัลให้เป็นธุรกิจสินทรัพย์ดิจิทัลเพิ่มเติม (ฉบับที่ 2) พ.ศ. 2565 ลงวันที่ 10 มิถุนายน พ.ศ. 2565 คณะกรรมการ ก.ล.ต. ออกประกาศไว้ดังต่อไปนี้


ข้อ ๑ ในประกาศนี้

“การให้บริการรับฝากสินทรัพย์ดิจิทัล” หมายความว่า การให้บริการลักษณะใดลักษณะหนึ่งดังนี้

(1) การรับฝากหรือเก็บรักษาสินทรัพย์ดิจิทัล หรือ

(2) การบริหารจัดการกุญแจเข้ารหัส (cryptographic key) หรือสิ่งอื่นใดที่ต้องเก็บรักษาเป็นความลับ เพื่อใช้อนุมัติการโอนหรือการทําธุรกรรมเกี่ยวกับสินทรัพย์ดิจิทัล โดยมีอํานาจเบ็ดเสร็จหรือบางส่วน


ข้อ ๒ การให้บริการรับฝากสินทรัพย์ดิจิทัลที่มีลักษณะใดลักษณะหนึ่งหรือหลายลักษณะดังต่อไปนี้ ไม่ถือเป็นการประกอบธุรกิจสินทรัพย์ดิจิทัลประเภทผู้ให้บริการรับฝากสินทรัพย์ดิจิทัล

(1) การให้บริการรับฝากสินทรัพย์ดิจิทัลโดยผู้ให้บริการที่อยู่ภายใต้การกํากับดูแลของหน่วยงานกํากับดูแลในต่างประเทศ

(2) การให้บริการรับฝากสินทรัพย์ดิจิทัลที่จํากัดเฉพาะสกุลเงินดิจิทัลที่ออกโดยธนาคารแห่งประเทศไทย (Central Bank Digital Currency หรือ CBDC)

(3) การให้บริการรับฝากสินทรัพย์ดิจิทัลที่จํากัดเฉพาะสินทรัพย์ดิจิทัลที่ออกโดยกระทรวงการคลัง ซึ่งมีการกําหนดมูลค่าไว้กับสกุลเงินบาทในอัตราคงที่และมีกลไกที่ชัดเจนในการคงมูลค่าที่กําหนดไว้ดังกล่าว


ข้อ ๓ ประกาศนี้ให้ใช้บังคับตั้งแต่วันที่ 16 กันยายน พ.ศ. 2565 เป็นต้นไป


ผู้มีอํานาจลงนาม - ประกาศ ณ วันที่ 25 สิงหาคม พ.ศ. 2565

 

(นายพิชิต อัคราทิตย์)

ประธานกรรมการ

คณะกรรมการกํากับหลักทรัพย์และตลาดหลักทรัพย์
ประกาศคณะกรรมการกํากับหลักทรัพย์และตลาดหลักทรัพย์

ที่กร. 17/2565

เรื่อง หลักเกณฑ์เกี่ยวกับการเป็นทรัสตี

ของทรัสต์เพื่อกิจการเงินร่วมลงทุน

(ฉบับที่ 2 )

-------------------------------

อาศัยอํานาจตามความในมาตรา 8(1) และมาตรา 58 แห่งพระราชบัญญัติทรัสต์เพื่อธุรกรรมในตลาดทุน พ.ศ. 2550 คณะกรรมการ ก.ล.ต. ออกข้อกําหนดไว้ดังต่อไปนี้

ข้อ 1 ให้ยกเลิกบทนิยามคําว่า "ทรัสต์" "กิจการเงินร่วมลงทุน" และ "ผู้ลงทุนรายใหญ่"ในข้อ 3 แห่งประกาศคณะกรรมการกํากับหลักทรัพย์และตลาดหลักทรัพย์ ที่ กร. 8/2557 เรื่อง หลักเกณฑ์เกี่ยวกับการเป็นทรัสตีของทรัสต์เพื่อกิจการเงินร่วมลงทุน ลงวันที่ 16 มิถุนายน พ.ศ. 2557

ข้อ 2 ให้เพิ่มบทหนิยามคําว่า "ทรัสต์เพื่อประกอบกิจการเงินร่วมลงทุน" ก่อนบทนิยามคําว่า "กลุ่มบุคคลเดียวกัน" ในข้อ 3 แห่งประกาศคณะกรรมการกํากับหลักทรัพย์และตลาดหลักทรัพย์ที่ กร. 8/2557 เรื่อง หลักเกณฑ์เกี่ยวกับการเป็นทรัสตีของทรัสต์เพื่อกิจการเงินร่วมลงทุน ลงวันที่ 16 มิถุนายน พ.ศ. 2557

"ทรัสต์เพื่อประกอบกิจการเงินร่วมลงทุน" หมายความว่า ทรัสต์เพื่อประกอบกิจการเงินร่วมลงทุนตามประกาศคณะกรรมการกํากับหลักทรัพย์และตลาดหลักทรัพย์ว่าด้วยการกําหนดประเภทธุรกรรมในตลาดทุนที่ให้ใช้ทรัสต์ได้"

ข้อ 3 ให้เพิ่มบทนิยามคําว่า "ผู้ลงทุนรายใหญ่พิเศษ" ต่อจากบทนิยามคําว่า "กลุ่มบุคคลเดียวกัน" ในข้อ 3 แห่งประกาศคณะกรรมการกํากับหลักทรัพย์และตลาดหลักทรัพย์ ที่ กร. 8/2557 เรื่อง หลักเกณฑ์เกี่ยวกับการเป็นทรัสตีของทรัสต์เพื่อกิจการเงินร่วมลงทุน ลงวันที่ 16 มิถุนายน พ.ศ. 2557

"ผู้ลงทุนรายใหญ่พิเศษ" หมายความว่า ผู้ลงทุนรายใหญ่พิเศษตามประกาศคณะกรรมการกํากับหลักทรัพย์และตลาดหลักทรัพย์ว่าด้วยการกําหนดบทนิยามผู้ลงทุนสถาบันผู้ลงทุนรายใหญ่พิเศษ และผู้ลงทุนรายใหญ่

ข้อ 4 ให้ยกเลิกความใน (1) ของข้อ 7 แห่งประกาศคณะกรรมการกํากับหลักทรัพย์และตลาดหลักทรัพย์ ที่ กร. 8/2557 เรื่อง หลักเกณฑ์เกี่ยวกับการเป็นทรัสตีของทรัสต์เพื่อกิจการเงินร่วมลงทุนลงวันที่ 16 มิถุนายน พ.ศ. 2557 และให้ใช้ความต่อไปนี้แทน

"(1) มีผู้ลงทุนรายใหญ่พิเศษเป็นผู้รับประโยชน์เกินสิบราย"

ข้อ 5 ให้ยกเลิกความใน (3) ของข้อ 12 แห่งประกาศคณะกรรมการกํากับหลักทรัพย์และตลาดหลักทรัพย์ ที่ กร. 8/2557 เรื่อง หลักเกณฑ์เกี่ยวกับการเป็นทรัสตีของทรัสต์เพื่อกิจการเงินร่วมลงทุน ลงวันที่ 16 มิถุนายน พ.ศ. 2557 และให้ใช้ความต่อไปนี้แทน

"(3) ในกรณีที่ทรัสต์มีผู้รับประโยชน์เป็นผู้ลงทุนรายใหญ่พิเศษ ต้องดูแลหรือดําเนินการให้มีผู้ลงทุนรายใหญ่พิเศษ ณ ขณะใดขณะหนึ่งไม่เกินสิบราย เว้นแต่เป็นการได้มาทางมรดก"

ข้อ 6 ในกรณีของทรัสต์เพื่อกิจการเงินร่วมลงทุนที่จัดตั้งขึ้นก่อนวันที่ประกาศนี้มีผลใช้บังคับและมีผู้ลงทุนไม่เป็นไปตามข้อ 7(1) แห่งประกาศคณะกรรมการกํากับหลักทรัพย์และตลาดหลักทรัพย์ ที่ กร. 8/2557 เรื่อง หลักเกณฑ์เกี่ยวกับการเป็นทรัสตีของทรัสต์เพื่อกิจการเงินร่วมลงทุน ลงวันที่ 16 มิถุนายน พ.ศ. 2557 ซึ่งแก้ไขเพิ่มเติมโดยประกาศนี้ ทรัสต์เพื่อกิจการเงินร่วมลงทุนนั้นยังคงมีผู้ลงทุนรายใหญ่ดังกล่าวต่อไปได้ แต่ทั้งนี้ ทรัสตีต้องดูแลมีให้ผู้ลงทุนดังกล่าวลงทุนในทรัสต์เพื่อกิจการเงินร่วมลงทุนนั้นเพิ่มเติมหรือโอนให้ผู้รับประโยชน์รายอื่นที่มีใช่ผู้ลงทุนสถาบันหรือผู้ลงทุนรายใหญ่พิเศษ เว้นแต่เป็นการตกทอดทางมรดก

ข้อ 7 ประกาศนี้ให้ใช้บังคับตั้งแต่วันที่ 1 ตุลาคม พ.ศ. 2565 เป็นต้นไป

ประกาศ ณ วันที่ 10 มิถุนายน พ.ศ. 2565

(นายพิชิต อัคราทิตย์)

ประธานกรรมการ

คณะกรรมการกํากับหลักทรัพย์และตลาดหลักทรัพย์
ประกาศคณะกรรมการกํากับหลักทรัพย์และตลาดหลักทรัพย์

ที่ กร. 33/2565

เรื่อง หลักเกณฑ์เกี่ยวกับการเป็นทรัสต์

ของทรัสต์เพื่อกิจการเงินร่วมลงทุน

(ฉบับที่ 3 )

-------------------------------

อาศัยอํานาจตามความในมาตรา 8(1) และมาตรา 58 แห่งพระราชบัญญัติทรัสต์เพื่อธุรกรรมในตลาดทุน พ.ศ. 2550 คณะกรรมการ ก.ล.ต. ออกประกาศไว้ดังต่อไปนี้

ข้อ 1 ให้ยกเลิกความในข้อ 13 แห่งประกาศคณะกรรมการกํากับหลักทรัพย์และตลาดหลักทรัพย์ ที่ กร. 8/2557 เรื่อง หลักเกณฑ์เกี่ยวกับการเป็นทรัสต์ของทรัสต์เพื่อกิจการเงินร่วมลงทุนลงวันที่ 16 มิถุนายน พ.ศ. 2557 และให้ใช้ความต่อไปนี้แทน

"ข้อ 13 ให้ทรัสต์จัดทําและส่งรายงานการลงทุนของทรัสต์ต่อสํานักงาน ก.ล.ต.ภายใน 5 เดือนนับแต่วันสิ้นสุดรอบระยะเวลาบัญชี ตามแบบ PE Trust-1 ที่จัดไว้บนเว็บไซต์ของสํานักงาน ก.ส.ต."

ข้อ 2 ประกาศนี้ให้ใช้บังคับตั้งแต่วันที่ 1 ธันวาคม พ.ศ. 2565 เป็นต้นไป

ประกาศ ณ วันที่ 12 พฤศจิกายน พ.ศ. 2565

(นายพิชิต อัคราทิตย์)

ประธานกรรมการ

คณะกรรมการกํากับหลักทรัพย์และตลาดหลักทรัพย์
ประกาศสํานักงานคณะกรรมการกํากับหลักทรัพย์และตลาดหลักทรัพย์

เรื่อง การให้ความเห็นชอบผู้สอบบัญชี (ฉบับที่ 2)

ที่อจ. 6 /2543

----------------------------------

โดยที่ตามบทบัญญัติในมาตรา 61 มาตรา 89 มาตรา 106 มาตรา 199 และมาตรา 217 แห่งพระราชบัญญัติหลักทรัพย์และตลาดหลักทรัพย์ พ.ศ. 2535 และตามที่ประกาศคณะกรรมการกํากับหลักทรัพย์และตลาดหลักทรัพย์ ซึ่งออกตามความในมาตรา 35 เกี่ยวกับหลักเกณฑ์ เงื่อนไขและวิธีการในการขออนุญาตเสนอขายหลักทรัพย์ที่ออกใหม่ และการอนุญาต ได้กําหนดให้สํานักงานคณะกรรมการกํากับหลักทรัพย์และตลาดหลักทรัพย์ให้ความเห็นชอบผู้สอบบัญชีที่ลงลายมือชื่อในรายงานการตรวจสอบงบการเงินของนิติบุคคลใด ๆ ตามพระราชบัญญัติดังกล่าว และสํานักงานคณะกรรมการกํากับหลักทรัพย์และตลาดหลักทรัพย์ได้กําหนดแนวทางการให้ความเห็นชอบและขอบเขตการดําเนินงานไว้ตามประกาศ เรื่อง การให้ความเห็นชอบผู้สอบบัญชี ที่ อจ. 6/2540 ลงวันที่ 23 กันยายน พ.ศ. 2540 แล้ว นั้น

เพื่อให้ผู้สอบบัญชีที่อายุการให้ความเห็นชอบสิ้นสุดลงยังคงปฏิบัติหน้าที่การเป็นผู้สอบบัญชีที่ได้รับความเห็นชอบต่อไปได้เท่าที่จําเป็น สํานักงานคณะกรรมการกํากับหลักทรัพย์และตลาดหลักทรัพย์ จึงกําหนดแนวทางต่อเรื่องดังกล่าวไว้ดังต่อไปนี้

ข้อ 1 ให้เพิ่มความต่อไปนี้เป็นวรรคสองของข้อ 9 แห่งประกาศ เรื่อง การให้ความเห็นชอบผู้สอบบัญชี ที่ อจ. 62540 ลงวันที่ 23 กันยายน พ.ศ. 2540

"ผู้สอบบัญชีรายใดที่อายุการให้ความเห็นชอบตามวรรคหนึ่งสิ้นสุดลง ให้ผู้สอบบัญชีรายนั้นสามารถสอบบัญชีและลงลายมือชื่อเพื่อแสดงความเห็นในการสอบบัญชีต่อไปได้เฉพาะของบริษัทตามข้อ 3 ที่ผู้สอบบัญชีได้รับการแต่งตั้งจากที่ประชุมผู้ถือหุ้นของบริษัทดังกล่าวเรียบร้อยแล้วก่อนวันสิ้นสุดระยะเวลาการให้ความเห็นชอบตามวรรกหนึ่ง ทั้งนี้ ผู้สอบบัญชีจะสามารถลงลายมือชื่อเพื่อแสดงความเห็นในการสอบบัญชีได้ไม่เกินสามเดือนนับแต่วันที่สิ้นสุดอายุการให้ความเห็นชอบตามวรรคหนึ่ง หากผู้สอบบัญชีราชนั้นได้ยื่นคําขอกลั่นกรองคุณสมบัติของผู้สอบบัญชีพร้อมทั้งเอกสารหลักฐานที่ถูกต้องครบถ้วนต่อสมาคมล่วงหน้าอย่างน้อยสี่เดือนก่อนสิ้นสุดระยะเวลาที่สํานักงานให้ความเห็นชอบ"

ข้อ 2 ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป

ประกาศ ณ วันที่ 16 มีนาคม พ.ศ. 2543

(นายประสาร ไตรรัตน์วรกุล)

เลขาธิการ

สํานักงานคณะกรรมการกํากับหลักทรัพย์และตลาดหลักทรัพย์
ประกาศสํานักงานคณะกรรมการกํากับหลักทรัพย์ละตลาดหลักทรัพย์

ที่ อจ. 15/2544

เรื่อง การให้ความเห็นชอบผู้สอบบัญชี

(ฉบับที่ 3)

-----------------------

โดยที่เป็นการสมควรขยายระยะเวลาการให้ความเห็นชอบผู้สอบบัญชีตามประกาศสํานักงานคณะกรรมการกํากับหลักทรัพย์และตลาดหลักทรัพย์ เรื่อง การให้ความเห็นชอบผู้สอบบัญชี ที่ อจ. 6/2540 ลงวันที่ 23 กันยายน พ.ศ. 2540 จากเดิมที่กําหนดไว้คราวละไม่เกินสองปีออกไปเป็นคราวละไม่เกินห้าปี อันจะเป็นการผ่อนคลายภาระของผู้สอบบัญชีในการขอต่ออายุการให้ความเห็นชอบสํานักงานคณะกรรมการกํากับหลักทรัพย์และตลาดหลักทรัพย์ จึงปรับปรุงแนวทางการให้ความเห็นชอบผู้สอบบัญชีไว้ดังต่อไปนี้

ข้อ 1 ให้ยกเลิกความในวรรคหนึ่งของข้อ 9 แห่งประกาศ เรื่อง การให้ความเห็นชอบผู้สอบบัญชี ที่ อจ. 62540 ลงวันที่ 23 กันยายน พ.ศ. 2540 และให้ใช้ความต่อไปนี้แทน

"ข้อ 9 การให้ความเห็นชอบบุคคลที่ยื่นคําขอความเห็นชอบตามประกาศนี้ มีกําหนดระยะเวลาคราวละไม่เกินห้าปี"

ข้อ 2 ประกาศนี้ให้ใช้บังคับตั้งแต่วันที่ 27 กรกฎาคม 2544 เป็นต้นไป

ประกาศ ณ วันที่ 27 กรกฎาคม พ.ศ. 2544

(นายประสาร ไตรรัตน์วรกุล)

เลขาธิการ

สํานักงานคณะกรรมการกํากับหลักทรัพย์และตลาดหลักทรัพย์
ประกาศสํานักงานคณะกรรมการกํากับหลักทรัพย์และตลาดหลักทรัพย์

ที่ อธ/น. 26 /2543

เรื่อง แนวปฏิบัติในการขอความเห็นชอบและการให้ความเห็นชอบ

การแต่งตั้งบุคคลเป็นกรรมการหรือผู้จัดการบริษัทหลักทรัพย์

(ฉบับที่ 2)

---------------------

โดยที่มาตรา 104 วรรคหนึ่ง แห่งพระราชบัญญัติหลักทรัพย์และตลาดหลักทรัพย์ พ.ศ.253 บัญญัติว่า การแต่งตั้งบุคคลเป็นกรรมการหรือผู้จัดการบริษัทหลักทรัพย์จะกระทําได้ ต่อเมื่อบริษัทหลักทรัพย์ได้รับความเห็นชอบจากสํานักงานคณะกรรมการกํากับหลักทรัพย์และ ตลาดหลักทรัพย์แล้ว และโดยที่เป็นการสมควรปรับปรุงแนวปฏิบัติในการขอความเห็นชอบและ การให้ความเห็นชอบการแต่งตั้งบุคคลเป็นกรรมการหรือผู้จัดการบริษัทหลักทรัพย์ให้มีความเหมาะสม ยิ่งขึ้น สํานักงานคณะกรรมการกํากับหลักทรัพย์และตลาดหลักทรัพย์จึงกําหนดแนวปฏิบัติไว้ดังต่อไปนี้

ข้อ 1 ให้ยกเลิกความใน (2) ของข้อ 3 แห่งประกาศ เรื่อง แนวปฏิบัติในการขอความเห็นชอบและการให้ความเห็นชอบการแต่งตั้งบุคคลเป็นกรรมการหรือผู้จัดการบริษัทหลักทรัพย์ ที่ อธ/น. 12/2542 ลงวันที่ 5 ตุลาคม พ.ศ. 2542 และให้ใช้ความต่อไปนี้แทน

"(2) กรณีเปลี่ยนตําแหน่งหรืออํานาจในการจัดการของผู้บริหารที่ได้รับความเห็นชอบจากสํานักงานไปแล้ว กรณีที่บริษัทหลักทรัพย์เปลี่ยนตําแหน่งหรืออํานาจในการจัดการของบุคคล ที่ได้รับความเห็นชอบจากสํานักงานไปแล้ว จากตําแหน่งผู้จัดการเป็นตําแหน่งกรรมการ หรือจากตําแหน่งกรรมการที่มีอํานาจในการจัดการเป็นตําแหน่งกรรมการที่ไม่มีอํานาจในการขัดการ ให้ถือว่าสํานักงานให้ความเห็นชอบบุคคลดังกล่าวเป็นผู้บริหารบริษัทหลักทรัพย์ในตําแหน่งหรืออํานาจที่เปลี่ยนแปลงใหม่ ทั้งนี้ ให้บริษัทหลักทรัพย์มีหนังสือแจ้งการเปลี่ยนตําแหน่งหรืออํานาจของบุคคลดังกล่าวต่อสํานักงานภายในเจ็ดวันนับแต่วันที่การเปลี่ยนแปลงนั้นมีผลบังคับ พร้อมทั้งระบุวันที่การเปลี่ยนแปลงนั้นมีผาบังคับไว้ในหนังสือที่แจ้งด้วย"

ข้อ 2 ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป

ประกาศ ณ วันที่ 7 ธันวาคม พ.ศ. 2543

(นายประสาร ไตรรัตน์วรกุล)

เลขาธิการ

สํานักงานคณะกรรมการกํากับหลักทรัพย์และตลาดหลักทรัพย์
ประกาศสํานักงานคณะกรรมการกํากับหลักทรัพย์และตลาดหลักทรัพย์

ที่ อน. 22/2545

เรื่อง กระบวนการอนุญาโตตุลาการ

(ฉบับที่ 2)

---------------------

โดยที่เป็นการสมควรปรับปรุงหลักเกณฑ์เกี่ยวกับกระบวนการอนุญาโตตุลาการให้มีความเหมาะสมยิ่งขึ้น สํานักงานคณะกรรมการ ก.ล.ต. จึงออกข้อกําหนดไว้ดังต่อไปนี้

ข้อ 1 ให้ยกเลิกความใน (2) ของข้อ ร แห่งประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ อน. 25/2544 เรื่อง กระบวนการอนุญาโตตุลาการ ลงวันที่ 28 พฤศจิกายน พ.ศ. 2544 และให้ใช้ความต่อไปนี้แทน

“(2) เป็นข้อพิพาทที่เกิดขึ้นแล้วไม่เกินหกเดือนนับแต่วันที่ผู้ร้องรู้หรือควรรู้ถึงเหตุแห่งข้อพิพาทนั้น แต่ทั้งนี้ไม่เกินหนึ่งปีนับแต่วันเกิดเหตุที่ใช้เป็นข้ออ้างในการเรียกร้องสิทธิ เว้นแต่ สํานักงานเห็นว่ามีเหตุงําเป็นและสมควร"

ข้อ 2 ให้ยกเลิกความในข้อ 19 แห่งประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ อน. 25/2544 เรื่อง กระบวนการอนุญาโตตุลาการ ลงวันที่ 28 พฤศจิกายน พ.ศ. 2544 และให้ใช้ความต่อไปนี้แทน

"ข้อ 19 การสืบพยานจะต้องดําเนินกระบวนพิจารณาโดยลับ เว้นแต่คู่กรณีจะตกลงเป็นอย่างอื่น และให้อนุญาโตตุลาการเป็นผู้กําหนดว่าจะสืบพยานหรือฟังคําแถลงการณ์ด้วยวาจาหรือเป็นหนังสือ หรือจะดําเนินกระบวนพิจารณาโดยรับฟังเพียงพยานเอกสารหรือพยานหลักฐานอื่นใดก็ได้"

ข้อ 3 ให้ยกเลิกความในข้อ 24 แห่งประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ อน. 25/2544 เรื่อง กระบวนการอนุญาโตตุลาการ ลงวันที่ 28 พฤศจิกายน พ.ศ. 2544 และให้ใช้ความต่อไปนี้แทน

"ข้อ 24 ในกรณีที่เป็นข้อพิพาทที่มีอนุญาโตตุลาการสามคนเป็นผู้ชี้ขาดข้อพิพาทให้อนุญาโตตุลาการมีคะแนนเสียงคนละหนึ่งเสียง และการทําคําชี้ขาดให้เป็นไปตามเสียงข้างมากและในกรณีที่ไม่สามารถทําชี้ขาดเนื่องจากไม่อาจทาเสียงข้างมากได้ ให้ประธานอนุญาโตตุลาการ เป็นผู้ทําคําชี้ขาดเพียงผู้เดียว"

ข้อ 4 ประกาศนี้ให้ใช้บังคับตั้งแต่วันที่ 1 ธันวาคม พ.ศ. 2545 เป็นต้นไป

ประกาศ ณ วันที่ 15 พฤศจิกายน พ.ศ. 2545

(นายประสาร ไตรรัตน์วรกุล)

เลขาธิการ

สํานักงานคณะกรรมการกํากับหลักทรัพย์และตลาดหลักทรัพย์
ประกาศสํานักงานคณะกรรมการกํากับหลักทรัพย์และตลาดหลักทรัพย์

ที่ อน. 7/2547

เรื่อง กระบวนการอนุญาโตตุลาการ

(ฉบับที่ 3)

-------------------------

โดยที่เป็นการสมควรปรับปรุงหลักเกณฑ์เกี่ยวกับกระบวนการอนุญาโตตุลาการให้มีความเหมาะสมยิ่งขึ้น สํานักงานคณะกรรมการ ก.ล.ต. จึงออกข้อกําหนดไว้ดังต่อไปนี้

ข้อ 1 ให้ยกเลิกความในข้อ 33 และข้อ 34 แห่งประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ อน. 25/2544 เรื่อง กระบวนการอนุญาโตตุลาการ ลงวันที่ 28 พฤศจิกายน พ.ศ. 2544 และให้ใช้ความต่อไปนี้แทน

"ข้อ 33 ให้คู่กรณีแต่ละฝ่าขวางเงินประกันค่าป่วยการอนุญาโตตุลาการตามอัตราที่กําหนดไว้ในข้อ 30 ต่ออนุญาตโตตุลาการภายในวันแต่งตั้งอนุญาโตตุลาการ หากคู่กรณีฝ่ายใดฝ่ายหนึ่งมิได้วางเงินประกันค่าป่วยการตามที่กําหนด ให้ถือว่าคู่กรณีไม่ประสงค์จะดําเนินกระบวนการอนุญาโตตุลาการต่อ ไป เว้นแต่คู่กรณีดังกล่าวจะได้รับความเห็นชอบจากอนุญาตโตตุลาการให้ขยายระยะเวลาหากมีเหตุผลจําเป็นและสมควร

ข้อ 34 ในกรณีที่มีการยุติกระบวนการอนุญาโตตุลาการไม่ว่ากรณีใดหากอนุญาตใดตุลาการมีคําสั่งให้ดูกรณีฝ่ายใดเป็นผู้มีหน้าที่ชําระต่ําป่วยการ อนุญาโตตุลาการจะคืนเงินประกันค่าป่วยการโดยไม่มีดอกเบี้ยให้แก่คู่กรณีตามจํานวนที่คู่กรณีไม่มีหน้าที่ต้องง่ายเงินค่าป่วยการ ภายในเจ็ดวันนับแต่วันที่อนุญาโตตุลาการมีคําสั่งเช่นว่านั้น"

ข้อ 2 ประกาศนี้ให้ใช้บังคับตั้งแต่วันที่ 16 ตุลาคม พ.ศ.2547 เป็นต้นไป

ประกาศ ณ วันที่ 13 ตุลาคม พ.ศ. 2547

(นายธีระชัย ภูวนาถนรานุบาล)

เลขาธิการ

สํานักงานคณะกรรมการกํากับหลักทรัพย์และตลาดหลักทรัพย์
ประกาศสํานักงานคณะกรรมการกํากับหลักทรัพย์และตลาดหลักทรัพย์

ที่ อน. 24/2545

เรื่อง การอนุญาตให้บริษัทที่ปรึกษาการลงทุนตั้งผู้ให้คําแนะนํา

(ฉบับที่ 2 )

----------------------------

ตามที่สํานักงานคณะกรรมการกํากับหลักทรัพย์และตลาดหลักทรัพย์ได้กําหนดหลักเกณฑ์การอนุญาตให้บริษัทที่ปรึกษาการลงทุนตั้งผู้ให้คําแนะนําตามประกาศสํานักงานคณะกรรมการกํากับหลักทรัพย์และตลาดหลักทรัพย์ที่ อน. 2/2545 เรื่อง การอนุญาตให้บริษัทที่ปรึกษาการลงทุนตั้งผู้ให้คําแนะนํา ลงวันที่ 29 มกราคม พ.ศ. 2545 พร้อมทั้งกําหนดเรื่องการผ่อนผันไม่นําคุณสมบัติเรื่องผ่านการทดสอบความรู้เกี่ยวกับการเป็นที่ปรึกษาการลงทุนมาใช้ในการพิจารณาอนุญาตจนถึงวันที่ 31 ธันวาคม พ.ศ.2545 นั้น

เพื่อเป็นการเปิดโอกาสให้บริษัทที่ปรึกษาการลงทุนที่ประสงค์จะขออนุญาตตั้งผู้ให้คําแนะนําได้เตรียมความพร้อมเกี่ยวกับการจัดให้บุคคลดังกล่าวเข้าทดสอบความรู้เกี่ยวกับการเป็นที่ปรึกษาการลงทุน อาศัยอํานาจตามมาตรา 100 วรรคหนึ่ง แห่งพระราชบัญญัติหลักทรัพย์และตลาดหลักทรัพย์ พ.ศ. 2535 ประกอบกับข้อ 6 แห่งประกาศคณะกรรมการกํากับหลักทรัพย์และ ตลาดหลักทรัพย์ ที่ กน. 23/2344เรื่อง หลักเกณฑ์ เงื่อนไข และวิธีการในการเป็นที่ปรึกษาการลงทุนและการตั้งตัวแทนที่ปรึกษาการลงทุน ลงวันที่ 14 กันยายน พ.ศ. 2544 สํานักงานคณะกรรมการกํากับหลักทรัพย์และตลาดหลักทรัพย์จึงออกข้อกําหนดไว้ดังต่อไปนี้

ข้อ 1 ให้ขยายระยะเวลาการผ่อนผันไม่นําคุณสมบัติตามข้อ 4(2) แห่งประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ อน. 2/2545 เรื่อง การอนุญาตให้บริษัทที่ปรึกษาการลงทุนตั้งผู้ให้คําแนะนํา ลงวันที่ 29 มกราคม พ.ศ. 2545 มาใช้บังคับในการพิจารณาอนุญาตให้บริษัทที่ปรึกษาการลงทุนตั้งผู้ให้คําแนะนําออกไปอีกหนึ่งปี จนถึงวันที่ 31 ธันวาคม พ.ศ. 2546

ข้อ 2 ประกาศนี้ให้ใช้บังคับตั้งแต่วันที่ 1 มกราคม พ.ศ. 2546 เป็นต้นไป

ประกาศ ณ วันที่ 4 ธันวาคม พ.ศ. 2545

(นายประสาร ไตรรัตน์วรกุล)

เลขาธิการ

สํานักงานคณะกรรมการกํากับหลักทรัพย์ละตลาดหลักทรัพย์
พระราชบัญญัติ

ยกเว้นการนําระยะเวลาและเงื่อนไขตามมาตรา ๖๑ แห่งประมวลกฎหมาย

แพ่งและพาณิชย์มาใช้บังคับแก่ผู้สูญหายจากกรณีธรณีพิบัติ

พ.ศ. ๒๕๔๘

                  

 

ภูมิพลอดุลยเดช ป.ร.

ให้ไว้ ณ วันที่ ๒๙ ธันวาคม พ.ศ. ๒๕๔๘

เป็นปีที่ ๖๐ ในรัชกาลปัจจุบัน

 

พระบาทสมเด็จพระปรมินทรมหาภูมิพลอดุลยเดช มีพระบรมราชโองการโปรดเกล้าฯ ให้ประกาศว่า

 

โดยที่เป็นการสมควรให้มีกฎหมายว่าด้วยการยกเว้นการนําระยะเวลาและเงื่อนไขตามมาตรา ๖๑ แห่งประมวลกฎหมายแพ่งและพาณิชย์มาใช้บังคับแก่ผู้สูญหายจากกรณีธรณีพิบัติ

 

จึงทรงพระกรุณาโปรดเกล้าฯ ให้ตราพระราชบัญญัติขึ้นไว้โดยคําแนะนําและยินยอมของรัฐสภา ดังต่อไปนี้

 


มาตรา ๑ พระราชบัญญัตินี้เรียกว่า “พระราชบัญญัติยกเว้นการนําระยะเวลาและเงื่อนไขตามมาตรา ๖๑ แห่งประมวลกฎหมายแพ่งและพาณิชย์มาใช้บังคับแก่ผู้สูญหายจากกรณีธรณีพิบัติ พ.ศ. ๒๕๔๘”

 


มาตรา ๒ พระราชบัญญัตินี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป

 


มาตรา ๓ ในพระราชบัญญัตินี้

“กรณีธรณีพิบัติ” หมายความว่า เหตุการณ์คลื่นยักษ์ที่เกิดขึ้นบริเวณพื้นที่ฝั่งทะเลอันดามันของจังหวัดกระบี่ จังหวัดตรัง จังหวัดพังงา จังหวัดภูเก็ต จังหวัดระนอง และจังหวัดสตูล เมื่อวันที่ ๒๖ ธันวาคม พ.ศ. ๒๕๔๗

“ผู้สูญหายจากกรณีธรณีพิบัติ” หมายความว่า ผู้มีชื่ออยู่ในบัญชีรายชื่อผู้สูญหายจากกรณีธรณีพิบัติที่กระทรวงยุติธรรมประกาศตามมาตรา ๕

 


มาตรา ๔ ให้ยกเว้นการนําระยะเวลาและเงื่อนไขตามมาตรา ๖๑ แห่งประมวลกฎหมายแพ่งและพาณิชย์มาใช้บังคับแก่ผู้สูญหายจากกรณีธรณีพิบัติ

เมื่อผู้มีส่วนได้เสียหรือพนักงานอัยการร้องขอ ศาลจะสั่งให้ผู้สูญหายจากกรณีธรณีพิบัตินั้นเป็นคนสาบสูญก็ได้

บุคคลซึ่งศาลได้มีคําสั่งให้เป็นคนสาบสูญตามวรรคสอง ให้ถือว่าถึงแก่ความตายตามมาตรา ๖๒ แห่งประมวลกฎหมายแพ่งและพาณิชย์ เมื่อเวลาที่เริ่มเกิดกรณีธรณีพิบัติ เว้นแต่พิสูจน์ได้ว่าบุคคลนั้นสูญหายไปในเวลาอื่นหลังจากเวลาที่เริ่มเกิดกรณีธรณีพิบัติ ก็ให้ถือว่าถึงแก่ความตายในเวลานั้น

 


มาตรา ๕ ให้กระทรวงยุติธรรมนําบัญชีรายชื่อผู้สูญหายจากกรณีธรณีพิบัติของกรมป้องกันและบรรเทาสาธารณภัย กระทรวงมหาดไทย มาประกาศในราชกิจจานุเบกษาภายในสิบห้าวันนับแต่วันที่พระราชบัญญัตินี้ใช้บังคับ

การแก้ไขเพิ่มเติมบัญชีรายชื่อตามวรรคหนึ่ง ให้กระทรวงยุติธรรมประกาศในราชกิจจานุเบกษาภายในสิบห้าวันนับแต่วันได้รับแจ้งจากกรมป้องกันและบรรเทาสาธารณภัย กระทรวงมหาดไทย

 


มาตรา ๖ ให้รัฐมนตรีว่าการกระทรวงยุติธรรมรักษาการตามพระราชบัญญัตินี้

 


ผู้รับสนองพระบรมราชโองการ .  

พันตํารวจโท ทักษิณ ชินวัตร

นายกรัฐมนตรี

 


หมายเหตุ :- เหตุผลในการประกาศใช้พระราชบัญญัติฉบับนี้ คือ สืบเนื่องจากที่ได้มีเหตุการณ์ธรณีพิบัติจากเหตุการณ์แผ่นดินไหวและคลื่นยักษ์ เมื่อวันที่ ๒๖ ธันวาคม ๒๕๔๗ บริเวณพื้นที่ชายฝั่งทะเลอันดามันของจังหวัดภาคใต้ฝั่งตะวันตกรวม ๖ จังหวัด อันได้แก่ จังหวัดภูเก็ต พังงา กระบี่ ระนอง ตรัง และสตูล เป็นเหตุการณ์รุนแรงที่เกิดขึ้นและก่อให้เกิดความสูญเสียต่อชีวิตและทรัพย์สินของประชาชนเป็นอย่างมาก ดังนั้น เพื่อประโยชน์ในการจัดการกิจการต่างๆ และเพื่อให้เกิดความชัดเจนเกี่ยวกับสิทธิและหน้าที่ของทายาทและผู้มีส่วนได้เสียต่อสิทธิตามกฎหมายของบุคคลผู้มีรายชื่อในบัญชีผู้สูญหายที่ไม่พบศพ จากกรณีธรณีพิบัติเหตุการณ์แผ่นดินไหวและคลื่นยักษ์ของกรมป้องกันและบรรเทาสาธารณภัย กระทรวงมหาดไทยสมควรให้ทายาทหรือผู้มีส่วนได้เสียของบุคคลผู้สูญหายสามารถร้องขอต่อศาลเพื่อให้บุคคลดังกล่าวเป็นคนสาบสูญ โดยไม่ต้องรอระยะเวลาตามหลักทั่วไปในประมวลกฎหมายแพ่งและพาณิชย์  จึงจําเป็นต้องตราพระราชบัญญัติฉบับนี้